AksaraLLM/aksara-bahasa-daerah-v1 huggingface dataset:
Maroko () inggih punika silih tunggil negari ring benoa Afrika. Negari puniki jimbarnyané 446,550 km² miwah akeh kramanyané kirang langkung 33,337,529 diri.

Pustaka

Negara
Afrika
Mars (simbol: ) (Mangala ring sansekerta) wantah planet sané kaping papat saking surya miwah planet kaping kalih sané paling alit sasampun Merkurius. Mars kawastanin saking Dewi Yuda Romawi, miwah kawastanin "planet barak" mawinan wénten besi (III) oksida ring permukaan planet punika. Mars wantah planet kebumian miwah madué atmosfer sané tipis. Ring permukaan mars wénten kawah, giri, labak, gurun miwah kutub es minakadi ring bumi.

Pustaka

Planét
Martin Luther King Jr. () inggih punika pastor Kristen Baptis saking Amérika Serikat sané dados wakil pinih kasub saking gerakan swadikara krama (hak sipil) daweg warsa 1955 ngantos Ida kasédayang duk warsa 1968. Martin Luther King embas ring Atlanta, Georgia, AS. Duk warsa 1955. Ida sané mimpin gerakan wangdé nganggé bis ring Montgomery raris duk warsa 1957 Ida dados présidén sané kapertama saking Southern Christian Leadership Conference (SCLC). Sareng SCLC Ida ngentahang protés tan pakakerasan mangda nindihin gerakan swadikara krama cemeng ring AS. Duk warsa 1963 Ida nulung ngantehang démonstrasi mamargi ring Washington, genah Ida piorah baosné sané dados pinih kasub, mamurda "I Have a Dream".

Duk tanggal 14 Oktober 1964 King ngamolihang puspatha Nobél Santi krana utsahannyané mangda swadikara krama sané kalaksanayang tan panganggé kakerasan.

Martin Luther King kasédayang duk tanggal 4 April 1968 ring Memphis, Ténnessee olih James Earl Ray.

Pustaka

K
Anak Agung Sagung Mas Ruscitadewi utawi Mas Ruscitadewi () inggih punika silih tunggil sastrawan Bali, parab idané Anak Agung Sagung Mas Ruscitadewi, embas ring Kesiman, Denpasar, tanggal 26 Juli 1965. Getol nyurat puisi, cerpén, miwah sesenengan nyané masolah saking malinggih ring bangku Sekolah Dasar. Nanging ida sampun ngawitin nyurat ri tatkala ida masekolah ring SMAN 3 Denpasar. Ritatkala punika, lianan nyurat puisi, ida taler nyurat naskah drama miwah menyutradarai pagelaran teater. Ring mase punika, Mas Rus ketah kesambat, inggih punika pengwacen puisi sané lintang utama sané ketah nyarengin pacentokan ngewacén puisi ring Bali.

Bibliografi 
 "Rumah Bunga: Lima Drama" (2004) Penerbit Buku Arti, Denpasar.
 "Penari Sanghyang" (2007) Penerbit Buku Arti, Denpasar.

Pustaka 

Mas Ruscitadewi
Jadma sané kantun maurip
Masha and the Bear inggih punika silih tunggil sérial animasi saking Rusia sané kamedalang olih Animaccord Studios. Sérial animasi puniki nyaritayang indik anak alit isteri sané mawasta Masha miwah buron marupa beruang, Masha sareng Beruang punika salanturnyané masawitra. Beruang seneng maplalianan sareng Masha, wiadin Masha puniki madué sifat usil. tokoh-tokoh sané wénten ring serial puniki, inggih punika:

 Masha inggih punika karakter pinih utama ring serial puniki. Sané ngisinin suara ring karakter puniki mawasta Elsie Fisher, Alina Kukushkina, Rebecca Bloom, salanturnyané Angelica Keamy, Kaitlyn McCormick, miwah Varvara Sarantseva. Masha ketahnyané nganggén kain marupa krudung mawarna barak, madué poni, bola matanyané mawarna gadang, miwah seneng sareng lolipop.
 Misha inggih punika beruang satmaka pemain sirkus sané hébat,tur meneng ring silih tunggil alas sané kakaryanin olih déwekné. Misha prasida mlalianang gitar, trombon, miwah piano, miwah prasida menékin sepeda miwah montor ski.

Sérial punika kaadegang olih Andrei Dobruniv, Oleg Kuzockov, miwah Dmitry Loveiko. Sérial punika pinih kapertama katayangan ring Rossiya tanggal 7 Januari warsa 2009. Sérial punika taler kaalihsuarayang ka Basa Indonésia kadadosang Masha and the Bear saking tanggal 1 April warsa 2013.

Pustaka 

Masha and the Bear
Mauritania () inggih punika silih tunggil negari ring benoa Afrika. Negari puniki jimbarnyané 1,030,700 km² miwah akeh kramanyané kirang langkung 3,718,678 diri.

Pustaka

Mauritania
Mauritius inggih punika silih tunggil negari ring benoa Afrika. Negari puniki jimbarnyané 2,040 km² miwah akeh kramanyané kirang langkung 1,261,208 diri.

Pustaka

Negara
Afrika
Mawa inggih punika silih tunggil soroh entik-entikan, ring panyamaannyané Rosa. Mawa sané wénten ring Bali warnannyané akeh minakadi: barak, putih, pelung, kuning miwah sané tiosan. Bunga puniki ketah kaangén hiasan ring rambut ri tatkala mapayas utawi bunga lakar vas. Don mawané mawarna gadang. Mawa madué duri sané lanying ring batangnyané.

Pustaka 

Woh-wohan
Prof. Dr. (H.C.) Hj.Diah Permata Megawati Setiawati Soekarnoputri () inggih punika Présidén Indonésia kaping lima miwah dados présidén anak istri Indonésia sané kapertama, ngamong saking 23 Juli 2001 ngantos 20 Oktober 2004. Sadurung punika Ida naén dados wakil Présidén salami 21 sasih.

Mégawati inggih punika manggala saking Partai Démokrasi Indonésia Perjuangan, silih tunggil parté sané pinih ageng ring Indonésia. Ida inggih punika putri Sukarno, Présidén RI sané kapertama.

Pustaka 

Tokoh Indonésia
Meka wantah prabot sané ngemantulang sunar sané paripurna. Meka sané ketah kaanggén wantah meka sané asah, nanging wénten taler meka sané lengkongang sané kaanggé ring pengkolan margané. Meka ketah kaanggén masuluh ri kala mapayas. Meka melakar antuk kaca sané malapis pérak utawi aluminium. Meka sané malakar antuk aluminium ngemantulang 80% sunar sané rauh.

Pustaka
Melasti inggih punika upakara nyuciang raga antuk nyambrama Rahina Nyepi sané kalaksanayang olih krama Hindu ring Pulo Bali. Upakara Melasti punika kalaksanayang matatujon nganyudang kotoran jelé ring galah sané dumunan tur kakutang ring pasihé. Upakara puniki kalaksanayang ring pasisi pasihé, krama Hindu precaya yéning sumber toya sakadi danu miwah pasih kadadosang cihna toya kauripan (tirta amerta). Ring upakara Melasti puniki, krama Baliné ngalaksanayang persembahyangan tur ngamersihang miwah nyuciang sarana-sarana suci sané wénten ring Pura sakadi pralingga miwah pratima Ida Bhatara, miwah sarana sané tiosan. Sarana-sarana punika kaarak tur kajunjung ngelilingin désa, mangdané mrasidayang mersiang désané punika. Ring upacara puniki krama Baliné kakepah dados makudang-kudang klompok, tur klompok-klompoké punika ka sumber toya sakadi danu miwah pasih, akelompok punika madaging krama sané meneng ring désa sané pateh. Makasami krama sané nyarengin upakara puniki mapangangge putih. Para pemangkuné makeliling tur ngetisang toya suci majeng ring krama sané rauh, Ida taler nebarang asep dupa sané kadadosang cihna masucian.

Ritatkala ngelaksanayang upakara puniki, kajangkepin antuk makudang-kudang sesajén sané dados cihna Trimuri manut ring Agama Hindu, inggih punika Déwa Wisnu, Déwa Siwa, miwah Déwa Brahma, taler Jumpana, palinggihan Déwa Brahma. Antung nyambrama Rahina Nyepi, upakara Melasti kakepah manut ring wawengkon upakara punika kalaksanayang, kepahannyané inggih punika:
 Ring Ibukota Provinsi kalaksanayang upakara melasti sané kabaosang Upakara Tawur
 Ring Kabupatén kalaksanayang upakara melasti sané kabaosang Upakara Panca Kelud
 Ring Désa kalaksanayang upakara melasti sané kabaosang Upakara Panca Sata
 Ring Banjar kalaksanayang upakara melasti sané kabaosang Upakara Ekasata
 Ring Jero utawi umah soang-soang kalaksanayang upakara melasti ring merajan utawi sanggah

Upakara melasti punika kalaksanayang olih umat Hindu mangda kaicenin kekuatan ri tatkala ngelaksanayang Rahina Nyepi sané pacang kalaksanayang.

Pustaka 

Melasti
Melaya (aksara Bali: ᬫᭂᬮᬬ) inggih punika silih tunggil kecamatan ring Kabupatén Jembrana, Provinsi Bali, Indonésia. Wawengkon kecamatan puniki jimbarnyané 197,19 km².

Géograpi

Wates wewidangan 
Wates wewidanganné inggih punika:

Pamréntahan

Wawengkon administratip
Kecamatan Melaya madué 6 désa miwah 4 kelurahan, inggih punika:

Désa 

 Blimbing Sari
 Candikusuma
 Ékasari
 Manistutu
 Melaya
 Nusa Sari
 Tukadaya
 Tuwed
 Warnasari

Kelurahan 
 Gilimanuk

Pustaka

Pustaka liyane
  BPS Kabupatén Jembrana
  Prodeskel Binapemdes Kemendagri 
  Situs Resmi Kabupatén Jembrana

Kecamatan ring Kabupatén Jembrana
Menara Pisa inggih punika menara loncéng katédral sané magenah ring kota Pisa, Italia. Ring basa Italia, menara punika kawastanin Torre Pendente tur kasingkat dados Torre. Sané kapertama Menara Pisa punika mawangun ajeg utawi majujuk jegjeg nénten miring, nanging manados miring ri tatkala kakaryanin mawit saking bulan Agustus warsa 1173. Wangunan punika magenah ring pungkur katrédal tur wangunan pinih katiga saking Campo dei Miracoli ring kota Pisa.

Wangunan punika tegehnyané 55,86 méter saking tanah sané endep, tur 56,70 méter saking tanah sané pinih tegeh. Jimbar wangunannyané ring sor sawatara 4,09 méter, tur ring puncak 2,48 méter. Baat saking wangunan punika kirang langkung 14.500 ton. Menara Pisa madué 294 tangga, akéh para wisatawanné sané malancaran irika. Menara Pisa kadadosang silih tunggil Situs Tetamian Jagat UNESCO.

Pustaka 

Italia
Mendoyo (aksara Bali: ᬫᭂᬦ᭄ᬤᭀᬬᭀ) inggih punika silih tunggil kecamatan ring Kabupatén Jembrana, Provinsi Bali, Indonésia. Wawengkon kecamatan puniki linggahnyané 294,49 km².

Géograpi

Wates wewidangan 
Wates wewidangan kecamatan niki inggih punika:

Pamréntahan

Wawengkon administratip
Kecamatan Mendoyo madué 10 Désa miwah 1 Kelurahan, inggih punika:

Désa 

 Delod Berawah
 Mendoyo Dangin Tukad
 Mendoyo Dauh Tukad
 Penyaringan
 Pergung
 Pohsanten
 Yéh Embang
 Yéh Embang Kangin
 Yéh Embang Kauh
 Yéh Sumbul

Kelurahan 
 Tegal Cangkring

Pustaka

Pustaka liyane
  BPS Kabupatén Jembrana
  Prodeskel Binapemdes Kemendagri 
  Situs Resmi Kabupatén Jembrana

Kecamatan ring Kabupatén Jembrana
Kecamatan Mengwi (aksara Bali: ᬫᭂᬗ᭄ᬯᬶ) inggih punika Kecamatan ring Kabupatén Badung, Bali, Indonésia. Jimbarnyané 82 km². Sadurungnyané mawasta Mangupura.

Pamréntahan

Wawengkon administratip
Kecamatan puniki gelah 15 désa miwah 5 kelurahan inggih punika:

Désa 

 Baha
 Buduk
 Cemagi
 Gulingan
 Kekeran
 Kuwum
 Mengwi
 Mengwitani
 Munggu
 Penarungan
 Pererenan
 Sembung
 Sobangan
 Tumbak Bayuh
 Werdi Bhuwana

Kelurahan 
 Abianbasé
 Kapal
 Lukluk
 Sading
 Sempidi

Demograpi 
Ring warsa 2016, akeh kramanyané 114.280 diri sané kakepah antuk 57.853 miwah miwah 58.421 istri. Angka krama sané embas 1.132 diri kabagi 604 lanang miwah 528 istri. Angka krama sané seda warsa 2016 643 diri, 359 lanang miwah 284 istri. Jumlah makejang kepala keluarga warsa 2016 kirang langkung 28.415 KK.

Pustaka

Suratan liyané
  Situs Resmi Propinsi Bali
  Badan Pusat Statistik Propinsi Bali
  Situs Resmi Kabupatén Badung
  Badan Pusat Statistik Kabupatén Badung
cutetan: URL ring galahe mangkin dados mauah utawi ilang. Yéning URL nénten aktip, ngiring usapin saking lis.

Kecamatan ring Kabupatén Badung
Menuh (Latin: Jasminum sambac) inggih punika silih tunggil soroh punya sané madué akah mawarna putih kacoklatan. Punyan puniki madué canggah sané tegehnyané siki ngantos tigang méter. Punyan Menuh puniki madué katik sané mawarna coklat dawannyané kirang-langkung pitung sentiméter, madiaméter lima ngantos kutus méli méter. Menuh puniki madué don sané mawarna gadang. Menuh puniki mawarna putih sentak. Menuh puniki madué kasidian pinaka tamba anggén nambanin sané madué sungkan kebet-kebet ring waduk miwah dados kaangén lakar kosmétik. Menuh puniki taler madaging minyak atsiri, taler don miwah akahnyané madaging saponim, flavonoida miwah polifenol. Punyan menuh kakayunin saantukan sekarnyané miik, punika mawinan sekar menuh puniki prasida kaanggén parfum.

Pustaka 

Menuh
Mepandes utawi Matatah tasih maaran Masangih (Dialek Tenganan: Tanggung-tanggungan) inggih punika upakara ngetep (motong) utawi ngeratayang gigi utamanyané gigi seriné patpat tur gigi taring dadua ring rahang sané ajeng, prosés ngeratayang punika kalaksanayang simbolik kapahat miwah kaasah kaping tiga. Mapandes kawentuk saking kruna alus (singgih) inggihnyané masangih, masangih artosnyané gigi sané sampun karatayang. Upakara punika rumasuk ring upakara nganyuciang raga tur nampekin raganyanné saking Tuhan Yang Maha Esa, para déwata, miwah para pitara.

Makna saking upakara mepandes, inggih punikaː sané kapertama kadadosang simbolis utawi cihna antuk peuwahan saking anak alit dados anak sané sampun kelih, sané kaping kalih ngelaksanayang swadharma utawi kewajiban rerama antuk ngelaksanayang yadnya, tur nglimbakang pianaknyané manados kelih, sané kaping tiga sang sané sampun mepandes prasida malih nampekang raga ka Tuhan miwah para pitaranyané.

Upakara Mapandes kabaosang upakara sané mabuay ring krama Hindu mawinan upakara punika prasida ngicalang makudang-kudang sané nénten becik ring ragané sané kawastanin Sad Ripu inggih punika nemnem musuh sané magenah ring madya ragané. Lianan saking Sad Ripu upakara punika taler ngicalang parisolah sakadi raksasa, sané kawastanin Asuri-Sampad. Upakara punika kadadosang cihna rasa pangubhakti majeng ring rerama miwah para pitarayané sané numitis dados pianaknyané, mangda dados pianak sané suputra.

Pustaka 

Budaya Indonésia
Budaya Bali
Merarik inggih punika silih tunggil upakara adat sané wénten ring Lombok. Merarik mawit saking Basa Sasak tur  maartos mawiwaha. Krama Lombok madué upakara sané malianan saking krama ring genah lianan.  Ring pawiwahan irika, anak lanang melaibang anak istri sané jagi kaambil ka puri anak lanangé punika. Selanturnyané kalaksanayang prosési pawiwahan sareng makakalih kulawargasaking  anak istri miwah anak sané lanang.

Pustaka
Gunung Merbabu inggih punika silih tunggil gunung api nénten aktif ring wewidangan Indonésia. Gunung punika magenah ring tengahing nusa Jawa. Artos kruna Merbabu ring basa Jawa inggih punika "gunung abu". Gunung Merbabu makeplug duk warsa 1560 raris duk warsa 1797.

Gunung Merbabu magenah daja-dauh Gunung Merapi tur delod kota Salatiga. Ring pantaraning Merapi miwah Merbabu wénten wewidangan sané tegehné 1.500 méter tur tanahnyané lom pisan. Désa Selo magenah ring wewidangan punika.

Gunung Merbabu wénten kalih muncuknyané, Syarif (3.119 méter) miwah Kenteng Songo (3.145 méter).

Pustaka

Gunung ring Indonésia
Indonésia
Gunung ring Jawa Tengah
Merlion inggih punika patung sané manados cihna saking negara Singapura. Patung punika marupa patung sané prabunnyané marupa singa utawi sangmong tur awaknyané marupa mina. Sané ngaryanin patung punika mawasta  Fraser Brunner miwah Perdana Menteri Lee Kuan Yew, ngresmiang pagenahang Merlion duk 15 Septémber warsa 1972. Patung sané pinih utama wénten ring cangkem tukad Singapurané. Tegehnyané 8,6 méter tur baatnyané ngantos 70 ton. Manut saking pakéling Badan Pariwisata Singapura, patung punika satmaka cihna utawi simbol saking carita Sang Nila Utama. Ida nyingakin sangmong ri tatkala maboros ring pulo sané durung madué aran nuju Malaka. Pulo punika mangkin kabaos Singapura. Patung Merlion sané lianan wénten ring Pulo Sentosa.

Pustaka
Punyan Mica yan kaparinama antuk basa Latin inggih punika Piper Ningrum L. lianan ring punika, Punyan Mica mauwahan saking wijinyané sané numbuhang papunyanané. Raris ring Nusantara, Punyan Mica puniki madué nami sané lumrah ring makudang-kudang genah sané nyiriang genahé niki ring Nusantara. Minakadi; 
 Ring Swarna Punyan Mica puniki kasengguh Punyan Koro-koro
 Ring Jawi Punyan Mica puniki kasengguh Punyan Sakang
 Ring Wanin Punyan Mica puniki kasengguh Punyan Sahang Miwah sané lianan
Punyan Mica puniki yan kawedarang saking genah ipun tumuwuh nyantos cacirénnyané kadi asapuniki;
 Genah Mahurip Punyan Mica puniki wénten ring pangkung-pangkung, alas, miwah sané lianan,
 Bantang nyané bunter, madaging embang, macarang, miwah medué akah sané kaanggén ngret,
 Ronyané sasiki, sakadi taluh, bongkolnyané sakadi ati, ujungipun mangan, matepi asah, panjangnyané sawetara limang sénti nyantos kutus sénti,
 Sekarnyané gempong, medaging bulih-bulih, nyarénténg, 
 Wohnyané bunter, yan sakari nguda mawarna gadang nguda, risampuné wayah mawarna barak,
 Watu utawi Wijinyané bunter, mawarna putih masawang selem,
 Akahnyané tunggang, mawarna putih gading.

Kawigunanyané nganinin pariindikan Punyan Mica niki, sida kaanggén ubad masuk angin, ubad ancab déning rah, ubad sesek miwah marusang papeluh ring angga. Yan kaanggén ubad masuk angin, ron Punyan Mica sané sampun kaulig kaanggé sawetara tigang jumput, wusan nika seduh nganggén wedang rateng. gentosin nyantos tis, raris kadadah. Wusan nika dados sampun nginem. Punyan mica niki yan risajroning kasusastraan Jawa Kuno kapanggih ring Lontar Usadha Taru Pramana.

Bacakan Pustaka 

m
Michelangelo Buonarroti inggih punika pelukis, pemahat, panyurat, miwah undagi ring aab Renaissance. Wastan ida sané lantang inggih punika  Italia Michelangelo di Lodovico Buonarroti Simoni. Mawit saking basa Prancis, wastan Ida maartos malaikat Mikail. Ida embas ring Caprese nampek saking Arezzo, Républik Florence (ring galahé puniki mawasta Toskana, Italia) tanggal 6 Maret warsa 1475, tur padem ring Roma, Negara Gereja (sané mangkin mawasta Italia) tanggal 18 Pébruari warsa 1564, ri tatkala mayusa 88 warsa. Ida kasub duaning akéh mapunia ring ajah-ajahan astronomi sané mawentuk seni rupa. Karyan idané sané sampun kamedalang, sané pinih becik inggih punika togog David, Piéta, miwah Fresko ring baduur Kapel Sistina.

Cingak masih 
 Lukisan Michaelangelo, rumasuk mahakaryané ring Kapel Sistina

Pranala jaba 

  Michelangelo.com 
  Art Gallery - Michelangelo Buonarroti

Pustaka 

Michelangelo Buonarroti
Miskolc inggih punika kota ring Hungaria. Miskolc jimbarnyané 236,68 km². Akéh kramanyané kirang langkung 158.101.

Pustaka

Miskolc
Moldova inggih punika silih tunggil negari ring benoa Éropa. Negari puniki jimbarnyané 1,240,192 km² miwah akeh kramanyané kirang langkung 3,547,539 diri.

Pustaka

Moldova
Monako inggih punika silih tunggil negari ring benoa Éropa. Negari puniki jimbarnyané 1,030,700 km² miwah akeh kramanyané kirang langkung 38,300 diri.

Pustaka

Negara
Éropa
Mandala Suci Wenara Wana, Ubud Monkey Forest, utawi Alas Bojog Ubud utawi inggih punika silih tunggil wana sané kedadosan genah wisata ring Ubud.

Galleri

Pustaka

Pranala jaba 
  FAQ Monkey Forest Ubud 

Monkey Forest
Alas ring Bali
Monténegro inggih punika silih tunggil negari ring benoa Éropa. Negari puniki jimbarnyané 2,040 km² miwah akeh kramanyané kirang langkung 622,359 diri.

Pustaka

Montenegro
Monumén Nasional inggih punika monumén sané magenah ring Lapangan Tengah Merdeka, Jakarta Pusat. Monumén puniki dados obyék wisata kaloktah antuk wasta Monas utawi Tugu Monas. Tugu puniki tegehnyané 132 meter sané kabuat anggén ngusumayang sakancan utsaha makasami jadma Indonésiané ri tatkala ngrereh kemerdekaan saking wangsa Hindia-Belanda. Indik ngaryanin Monas puniki, kakaryanin duk tanggal 17 Agustus warsa 1961 ring masan Présidén Sukarno tur karesmiang duk tanggal 12 Juli warsa 1975 manados obyék wisata. Wangunan puniki kadasarin manut ajah-ajahan Lingga miwah Yoni. Sané lianan, Monumén Nasional nyihnayang lesung sané kaangén olih makasami petani ring sajebag jagat Indonésiané ri tatkala ngintuk padi.

Galeri

Pustaka 

Bibliograpi
 Heuken, A, (2008) Medan Merdeka - Jantung Ibu kota RI, Yayasan Cipta Loka Caraka, Jakarta, No ISBN
 Jakarta Local Government website: Museums in Jakarta 
 National Monument Office, Jakarta Capital City Administration (1996), National Monument: The Monument of the Indonesian National Struggle ISBN 979-95172-0-6

Cutetan batis

Pranala jaba 

  Informasi tentang Monas di situs web resmi Pemerintah Provinsi Jakarta 
  Situs web resmi Pariwisata Indonésia 

Monas
Markah tanah ring Indonésia
Genah wisata ring Jakarta
Monumén ring Indonésia
Muséum ring Jakarta
Pendirian warsa 1975 ring Indonésia
Jakarta
Monumén Pérs Nasional inggih punika genah sané khusus kaanggén pérs nasional Indonésia, sané magenah ring Surakarta, Jawa Tengah. Ring genah puniki wénten makudang-kudang téknologi sakadi téknologi komunikasi, inggih punika mesin tik, télépon, miwah kentungan ageng.

Muséum puniki kadaftarang ring Cagar Budaya Indonésia.

Monumén Pérs Nasional Puniki kaadegang ring warsa 1978 tur kepahan monuménnyané kaanggén pinih pertama antuk Persatuan Wartawan Indonésia (PWI). Genah puniki madué akéh pupulan sané madaging antuk langkungan saking siki yuta koran miwah majalah tur makudang benda-benda sané kadadosang warisan indik pérs Indonésia. Wénten ruang multimédia sané dados kaanggén miwah wénten makudang-kudang koran miwah majalah sané dados kawacén antuk para atitiné ring perpustakaan.

Pustaka

Wit Pustaka

Pustaka liyanan 
 
 

Pangadegang warsa 1978 ring Indonésia
Cagar budaya Indonésia ring Jawa Tengah
Monumén ring Indonésia
Museum ring Jawa Tengah
Bangunan cagar budaya ring Indonésia
Cagar budaya peringkat nasional
Moréng wantah nasi sané marupa titisan taler kajangkepin antuk basa genep. Sanganan puniki katahnyané mawarna kuning mawinan akéh kaicénin lakar basa kunyit. Lianan tekén nasi, moréng kadagingin jangan minakadi : tabu, don kélor, jagung, kacang lindung, utik-utik, miwah bayem. Mangda baunnyané becik kajangkepin antuk don kecarum. Makarya moréng pateh tekén makarya titisan. Binannyané wantah moréng kaicén basa miwah jangan.

Pustaka 

Nasi
Sanganan Bali
Moussaka (basa Yunani: μουσακάς) inggih punika ajengan Yunani miwah Timur Tengah sané kagaé anggén tuung, kentang, miwah daging. Wénten vérsi moussaka akéh ring nangken nagara miwah wawidangan. Vérsi pinih kasub mungguh ring warsa 1920-an ring buku lalebengan Nikolaos Tselementes sané kawedalang ring Yunani.

Pustaka 

Ajeng-ajengan
Mozambik inggih punika silih tunggil negari ring benoa Afrika. Negari puniki jimbarnyané 801,590 km² miwah akeh kramanyané kirang langkung 28,013,000 diri.

Pustaka

Negara
Afrika
Mr. Bean inggih punika serial balih-balihan utawi sesolahan televisi ring Inggris sané kaperanang olih Rowan Atkinson. Program punika kawangun olih Tiger Television, sané salanturnyané magentos wasta manadados Tiger Apect (perusahaan ring Atkinson ngenanam sahamnyané) , antuk Thames Television kakawitin kasiarang ring ITV manten. Ring Britania Raya, acara puniki ketah kasiarang olih PBS ring makudang-kudang warsa tur ring galahé punika sampun kamedalang mawentuk DVD. Ring serial punikq Atkinson kadadosang anak muani sané banyol, tur akéh dayannyané. Ida ketah ngawenang adegan sané banyol-banyol. Kacritayang wastannyané ring film inggihnyané Mr. Bean sané negakin montor Mini Cooper. Ring makudang-kudang adegan Mr. Bean ketahnyané nénten mababaosan napi-napi, Ida wantah maparilaksana manten. Acara punika ngenahang geginan Mr. Bean seneng ngelangi, ngemecikang jeronné utawi ngaryanin ujianné. Mr. Bean kadadosang pemeran utama sané wénten ring acara punika, Ida madué boneka beruang sané pinih tresnanina. Film sané mamurda Bean kamedalang ring warsa 1997. Film punikia akéh perannyané nénten sekadi serial punika.

Pustaka 

 Mr. Bean di IMDb
Bean
Muhammad ibn Mūsā al-Khwārizmī (basa Pérsia: محمد بن موسى خوارزمی, embas k.l. 780 M, padem k.l. 850 M) inggih punika sang maraga wikan sané akéh karyannyané ring matématika, astronomi, miwah géograpi. Duk 820 M Ida kadadosang juru astronomi miwah murdan perpustakaan ring Umah Kaweruhan, ring Baghdad.

Ida embas ring kulawarga anak Pérsia, ring kota Khwarizm sané rahinané mangkin magenah ring Uzbékistan.

Ida nyurat buku sané mamurda "Indik Milang Anggén Angka Hindu". Bukuné punika kasalinang basané ka basa Latin, kirang-langkung 300 warsa salanturnyané, tur ngranjingang angka India-Arab ka bangsa Wétan. Raris angka-angka India-Arab punika ngganti angka-angka Latin sané kaanggén ring Éropa ngantos daweg punika. Ring basa Latin, wastan Al-Khwarizmi kadadosang "Algoritmi"; punika mawinan rahinané mangkin wénten kruna "algoritm" sané kaanggén ring ilmu matématika. Kruna "algébra" taler mawit saking silih tunggil bukunnyané Al-Khwarizmi. Ring buku-bukunnyané, Al-Khwarizmi midartayang solusi indik matématika meweh akéh. Ida nyurat buku indik geograpi miwah astronomi taler. Ida dados kasub pinaka "Bapan Algébra".

Pustaka

K
Mumbai (duk riin Bombay) inggih punika ibukota saking wewidangan pradésan (negara kepahan) India sané mawasta Maharashtra. Kota Mumbai kasengguh pinaka kota métropolitan sané pinih padet nomer kalih ring India sangkaning madué akéh krama ngantos 20,7 yuta diri ring warsa 2017. Genah kota punika ring wawengkon India sisi kauh. Ring warsa 2008 Mumbai taler madué puspita "kota global" duaning akéh jadma saking India sané kalintang sugih nongos drika.

Pustaka

Kota
India
Méksiko (basa Spanyol: México, adan resmi Estados Unidos Mexicanos, kaucapang: ['mexiko], basa Nahuatl: Mēxihco), ento negara di pahan kelod Amérika Kaja, delod Amérika Serikat. Linggahné kuang-lebih 2.000.000 km2; ento ngranaang Méksiko ento dadi negara ané paling gedé ka-13 di jagat guminé. Méksiko masih negara ané kramanné paling liu ka-10 di jagat guminé, muah negara ané nganggo basa-Spanyol paling liu panuturné. Liu kramanné 120 yuta diri.

Méksiko ento fédérasi uli 31 negara muah Kota Méksiko ané dadi kuub fédéral khusus muah ibukotan negarané. Kota-kota gedé ané lénan ada Guadalajara, Monterrey, Puebla, Toluca, Tijuana muah León.

Pustaka 

M
Méong, Méng utawi kucing tasih kasengguh kucing domestik (aran ilmiah: Felis silvestris catus utawi Felis catus) inggih punika silih tunggil buron saking soroh mamalia karnivora saking kaluwarga Felidae. Kruna "kucing" lumrahnyané nyihnayang "kucing" sané sampun kajinjing, nanging taler prasida nyihnayang "kucing ageng" sekadi singa miwah macan. Méong demen pesan ngejuk bikul. Dedaaran méongé inggih punika bé. Panak méong kaadanin tai.

Pustaka

Pranala jaba 

  High-Resolution Images of the Cat Brain
  American Association of Feline Practitioners
  Cat Genome Project  at the US The National Cancer Institute
  Cornell Feline Health Center

 
Buron peliharaan
Buron sane jinak
Felis
Felidae
Felinae
Basuki inggih punika naga manut Agama Hindu miwah Buddha. Ipun pinaka naga druwén Déwa Siwa miwah pinaka silih tunggil Eight Great Naga Kings ring mitologi Cina miwah Jepang. Naga Basuki pinaka silih tunggil naga sané kaloktah ring carita ring Bali minakadi babad, satua, gaguritan. 

Naga Basuki kacritayang pinaka naga sané nganggén ketu mas ring duurnyané. Ipun madué asiki semeton mawasta Naga Manasa. Naga taler kaloktah ring carita-carita ring India, Cina, miwah Jepang.

Pustaka
Namibia inggih punika silih tunggil negari ring benoa Afrika. Negari puniki jimbarnyané 825,418 km² miwah akeh kramanyané kirang langkung 2,280,700 diri.

Pustaka

Negara
Afrika
Nangka inggih punika salah situnggil woh-wohan. Nangka puniki kulitné mawarna gadang utawi kuning tur misi dui sané lanying. Nangka ané sampun tasak, dagingné mawarna kuning tur yéning kaajeng rasannyané manis pisan. Buah nangkanné bunter, gedé, tur lantang. Batun buah nangkané dados kagoréng lantas kaajeng dados amik-amikan. Krama Baliné nanem punyan nangka di alasé. Daging buah nangkané dados kaanggén lakar és buah utawi és campur.

Pustaka

Pustaka liyanan 
 Verheij, E.W.M. dan R.E. Coronel (eds.). 1997. Sumber Daya Nabati Asia Tenggara 2: Buah-buahan yang dapat dimakan. PROSEA – Gramedia. Jakarta. ISBN 979-511-672-2.

Pranala jaba 

  Nangkadak, Persilangan antara nangka dan cempedak
  Mengawinkan nangka dan cepedak di halaman Anda
  Persilangan nangka dan cempedak

Cingak masih 
 Cempedak
 Sukun

Woh-wohan
Naruhito inggih punika Sang Prabu (Kaisar) Jepang sané ka-126 daweg tanggal 1 Méi 2019. Manut adat Jepang, jaman ida dados sang prabu jaga mawastan Reiwa.

Pustaka

N
Naréndra Damodardas Modi (lekad 17 Séptémber 1950) ento Patih Agung India, sekat 2014 nganti dinané ené. Ida dadi Patih Agung India ané ka-14. Modi masoroh Parté Bharatiya Janata muah Rashtriya Swayamsevak Sangh, organisasi nasionalis Hindu.

Pustaka 

Tokoh India
Nasi Goréng inggih punika silih tunggil sarwa ajengan. Ajengan punika kakaryanin saking nasi sané magoréng ring lengisé tur kacampuh antuk kécap, bawang, kesuna, miwah basa sané lianan. Nasi goréng puniki ketahnyané kacampuh sareng taluh, bé siap, miwah kerupuk. Wénten taler soroh nasi goréng sané kacampuh sareng telur asin miwah soroh bé sané wénten ring pasihé.

Nasi goréng kasub kabaosang ajengan nasional ring Indonésia. Ring warsa 2011, wénten polling ring internet sané kalaksanayang olih CNN International tur kasarengin sawatara 35.000 jadma sané milih nasi goréng, punika mawinan nasi goréng kadadosang pinih kalih ring daftar "50 Makanan Terlezat di Dunia" sasampun rendang.

Pustaka 

Ajeng-ajengan
Nasi Jinggo inggih punika silih tunggil ajengan sané wénten ring Bali. Cihna utama ajengan puniki bungusannyané malakar don biu taler kajait tekén semat. Daging di tengahnyané wénten nasi, bé siap masisit, bergedél, taluh lablab, mi goréng, kacang, sayur, témpé manis miwah sambel. Kawéntenan sambel drika sané mawinan nasi jinggo punika kasenengin majeng ring para janané.

Nasi jinggo prasida karereh ri tatkala semeng ngantos peteng santukan sampun akéh anak sané ngadol utamannyané ring pinggir margi. Hargannyané kirang-langkung wantah limang tali rupiah duk 2019. Yéning ngajeng nasi jinggo mangda jangkep ketahnyané kasarengin antuk krupuk.

Pustaka 

Sanganan
Negara (aksara Bali: ᬦᭂᬕᬭ) inggih punika silih tunggil kecamatan ring Kabupatén Jembrana, Provinsi Bali, Indonésia. Wawengkon kecamatan puniki linggahnyané 93,97 km².

Pamréntahan

Wawengkon administratip
Kecamatan Negara madué 8 Désa miwah 4 Kelurahan, inggih punika:

Désa 

 Désa Baluk
 Désa Banyubiru
 Désa Berangbang
 Désa Cupel
 Désa Kaliakah
 Désa Pengambengan
 Désa Tegal Badeng Barat
 Désa Tegal Badeng Timur

Kelurahan 
 Kelurahan Baler Bale Agung
 Kelurahan Banjar Tengah
 Kelurahan Lelateng
 Kelurahan Loloan Barat

Pustaka

Pustaka liyane
  BPS Kabupatén Jembrana
  Prodeskel Binapemdes Kemendagri 
  Situs Resmi Kabupatén Jembrana

Kecamatan ring Kabupatén Jembrana
Neil Armstrong inggih punika astronot, profésor, miwah téknisi penerbangan. Ida mawasta Neil Alden Armstrong, embas ring Ohio, Amérika Serikat, tanggal 5 Agustus 1930 tur padem ring tanggal 25 Agustus 2012 ri tatkala mayusa 82 warsa sangkaning wénten penyumbatan ring artéri koroner idané. Ida kadadosang anak sané pinih kapertama majalan ring Bulan.

Ida naeni  makarya ring Angkatan Laut Amérika Serikat, tur sareng ring Korps Astronot NASA ring warsa 1962. Ida ngalaksanayang penerbangan antariksa sané kapertama inggih punika misi Gemini 8 NASA ring warsa 1966, ri tatkala punika ida taler dados pilot komado, tur ida taler dados krama negara Amérika Serikat sané pertama ka luar angkasa. Penerbangan ida sané kaping kalih miwah sané pinih untat inggih punika misi mendarat ring Bulan Appolo ring tanggal 11 Juli warsa 1969, ring misi punika Armstrong miwah Buzz Aldrin tuun ka Bulan tur nelasang galah sawatawa 2 tengah jam antuk ngiderin Bulan.

Neil Armstrong ngamolihang Medali Kebébasan Présidén olih Présidén Richard Nixon, kasarengin antuk Collins miwah Aldrin. Ida taler ngamolihang Medali Kehormatan Antariksa Kongrés ring warsa 1978 olih Présidén Jimmy Carter, miwah ring warsa 2009, ida ngamolihang Medali Emas Kongrés.

Pustaka 

Tokoh Amérika Serikat
Ngelawang (aksara Bali: ᬗᭂᬮᬯᬂ) inggih punika silih tunggil sarana sajeroning nulak bala majeng krama Hindu ring Bali. Ngelawang ketah ipun kasolahang nyabran satak dasa rahina utawi nganem sasih apisan. Kruna ngelawang mawit saking kruna lawang sané mapiteges pintu utawi jelanan, riantukan kasolahang ring ajeng paumahan krama. Daweg rihin, ngelawang pinaka upacara pingit saantukan pralinggan ida sané marupa barong utawi rangda sané sampun mapasupati sané kasolahang ngiderin désa. Nanging sané mangkin, ngelawang ketah ipun nganggén Barong bangkung, marupa sakadi bawi sané nénten kapasupati. Ngelawang sané mangkin ketah kamargiang antuk alit-alité ring Bali. Sasampun nyolahang barong bangkung, alit-alité raris kaicén upah antuk krama. Ring makudang genah, ngelawang taler kalaksanayang ri kalaning wénten gering kameranan nibénin désa. Ngelawang  kapercaya prasida nyayubin krama mawinan luput saking gering kameranan.

Ngelawang nulak sahanan kaon ri kala Galungan miwah Kuningan. Ngelawang wantah pinaka silih tunggil tetamian anak lingsir ring Bali, sané kapercaya sida ngicalang sahanan parindikan kaon pamekas panulak bala, sané kamargiang ri kala rerahinan jagat Galungan miwah Kuningan. Drestané puniki ketahipun kamargiang olih alit-alite kantos ring para yowana Bali. Piranti sané kaanggén ketahipun marupa barong bangkung wiadin bangkal. Ngelawang wit krunanipun wantah saking kruna lawang sané teges ipun wantah jelanan / pintu, riantukan sesolahan puniki kamargiang saking umah ka umah, ngrauhin paumahan soang-soang krama. Sesolahan puniki wantah kategepin taler antuk tetabuhan sané taler kabaktayang antu alit-alite. Ngelawang dados tontonan anak sané nglintang ring margine, wiadin tontonan krama désa.

Pustaka

Bali
Sesolahan
Ngerebeg wantah dresta sané kamargiang antuk Désa Pekraman Tengkulak Kelod, Sukawati, Gianyar, Propinsi Bali, Indonésia. Drestané punika kantun kamargiang kantos mangkin. Ngerebeg kakawitin malarapan antuk nedunang Ida Sesuhunan ring Pura Dalem Pasung Grigis.  Salanturipun, krama ngiasin déwékipun mangda kakantenang aéng saha serem, ngraris mamargi ngiderin wewidangan désa irika. Wusan punika, krama raris nunas paica saha kaajeng sinarengan. Paica punika kapercaya pinaka cihna wara nugrahan Ida Sang Hyang Widi Wasa.

Dresta Ngerebeg niki dados tradisi sane kawarisin turun temurun miwah kalaksanayang awai sadurung puncak karya piodalan ring Pura Duur Bingin, Desa Pakraman Tegalalang nenem sasih apisan (210 dina sistem penanggalan Bali) ring Wraspati Umanis Pahang. Dresta niki katetapang dados tetamian budaya ten benda Indonesia ring warsa 2016 olih [[Kamenterian Pendidikan miwah Kabudayaan Républik Indonésia|Kamenterian Pendidikan miwah Kabudayaan].

Pustaka
Ngusaba Bukakak wantah dresta sané kamargiang satunggil kalih warsa olih Désa Pakraman Sangsit Dangin Yeh, Kecamatan Sawan, Kabupatén Buléléng, Propinsi Bali, Indonésia. Ngusaba Bukakak sané kamargiang antuk Krama Désa Pakraman Sangsit Dangin Yeh wantah pinaka rasa suksmaning idep majeng Ida Sang Hyang Widhi Wasa sané maparagayan Ida Bhatara Wisnu. Kaluihan pamargin ngusaba bukakak puniki kakantenang saking busana sané kaanggén krama subak miwah krama adat sané ngusung bukakak. Samian pamilet sané ngusung bukakak nganggén busana mawarna barak miwah putih antuk kampuh mawarni barak, saha ring krama tiosan sané wantah pangiring kemanten, nganggén busana putih kuning.

Suratan
Ni Luh Djelantik () inggih punika jadma sané mabuat pisan ring Bali. Ida madué wastan Ni luh Putu Ary Pertami Djelantik. Ida embas ring Bangli, 15 Juni warsa 1975. Wastan Niluh Putu Ary Pertami kaicénin olih kakiang idané sané madué arti inggih punika pianak sané kapertama. Raraman idané sampun mapalasan saking ida mayusa atiban. Ngantos ida kelih, ida kaasuh olih ibunnyané. Ida mawit saking kulawarga sané sederhana. Ida meneng sareng ibu, sepupu, paman, bibi, kakiang miwah nininyané. Kulawarganyané ngrereh pangupadiri antuk madagang ring pasar Badung. Ring warsa 1994, ida luas ngranjing ring jurusan manajemen keuangan Univérsitas Gunadarma, Jakarta. Drika, sambilanga masuk, ida ngrereh pangupadiri antuk makarya ring perusahaan tékstil.

Ida madué mérek toko sepatu sané mamurda Niluh Djelantik. Sadurung ida menekuni bidang rancang sepatu, ida ngamolihang penghargaan Best Fashion Brand & Designer The Yak Awards ring warsa 2010. Sawiréh ida seneng tekén sepatu, ida ngaryanin bisnisnyané tur kasub ngantos ka dura negara. Sané ngawinang ida makarya toko sepatu puniki inggih punika sawiréh ida kayun madué sepatu sané pas ring cokornyané. Rikala ida kari alit, ibunnyané nénten madué jinah antuk numbasang sepatu sané luung. Nika sané ngawinang ida semangat nyalanang bisnis ri tatkala ida mawali ka Bali ring warsa 2001. Ngantos mangkin, wastan ida kasub ring Bali tur ka dura negara.

Pustaka 

Tokoh Bali
Niger inggih punika silih tunggil negari ring benoa Afrika. Negari puniki jimbarnyané 1,267,000 km² miwah akeh kramanyané kirang langkung 17,138,707 diri.

Pustaka

Negara
Afrika
jmpl|Kobèr Nigeria
Nigeria inggih punika silih tunggil negari ring benoa Afrika. Negari puniki jimbarnyané 923,768 km² miwah akeh kramanyané kirang langkung 193,392,517 diri. Ibukotannyané Abuja

Pustaka

Negara
Afrika
Danghyang Nirartha utawi Pedanda Shakti Wawu Rauh utawi Danghyang Dwijendra inggih punika tokoh agamawi Saiwa ring Bali miwah pamargi Hindu ring abad ka-16. Ida ngadegang  ajahan Saiwa miwah pasametonan padanda Saiwa ring Bali.

Masa anom 
Nirartha rauh ring Bali ring warsa 1537 mangda ngwarah Raja Gélgél Dalem Baturenggong. Ida ninggal kraton Blambangan sareng pamasetonannyané mawinan silih tunggil rabinnyané Raja Blambangan kasemaran sareng ida. Manut satua, Nirartha mamargi ka Bali nglinggihin labu. Punika dados mawinan para Brahmin ring Bali nénten dados ngajeng labu.

Sasampun rauh ka Bali 
Sasampun ida rauh ka Bali, ida rauh ka puri Dalem Baturenggong. Sadaweg warsa-warsa sadurung rauhné, Bali kena sangkaon akéh. Nirartha ngaturang silih tunggil rambutné ring Raja miwah ngendikaang yén rambuté punika jagi nylametang Bali saking sangkaon. Rambuté kagenahang ring silih tunggil pura ring Bali raris dados genah ziarah anggé panganut Saiwa sami.

Arsitéktur 
Nirartha kasengguh pinaka jadma sané makarya arsitéktur padmasana ring pura-pura Hindu Bali. Pura-pura puniki kasengguh pinaka panumadian déwa Siwa sané Agung. Sadaweg ida malancaran ring Bali, padmasana akéh pisan kawangun ring pura-pura pasisi.
Nirartha taler makarya sistem kahyangan tiga ring désa-désa Bali. Ring kalér désa wénten puran Brahma, ring tengah puran Wisnu miwah ring kelod wénten puran Siwa. Sistemé punika kaanggén antuk makukuhin pamineh Trimurti.

Karya agamawi 
Nirartha munggahang pamineh moksha ring Indonésia. Ida ngadegang pasametonan pedanda Saiwa miwah kantun kasengguh pinaka leluhur sami pedanda Saiwa.

Pustaka 

N
N
Norwegia inggih punika silih tunggil negari ring benoa Éropa. Negari puniki jimbarnyané 825,418 km² miwah akéh kramannyané kirang langkung 5,323,933 diri.

Pamrentahan

Wawengkon administratip 

Norwegia kakepah dados sia las county (fylker). Norwegia tasih madue dadua wawidangan teritori, Jan Mayen miwah Svalbard. Wenten tiga wawidangan dependensi: Nusa Bouvet, Nusa Peter I miwah Queen Maud Land.

Puniki lis county ring Norwegia:

Pustaka

Pustaka liyanan

Cingak malih 
 Lis negara ring gumi

Pranala jaba 
  Portal resmi Norwegia
  Portal resmi mabasa Indonésia

 
Negara ring Eropa Utara
Negara anggota Perserikatan Bangsa-Bangsa
Norwegia
Nosstress ento band musik indie ané uling di Bali. Grupé ené kawentuk duk 2008 tekén Man Angga (gitar muah vokal), Kupit (gitar muah vokal), muah Cok Bagus (kajon, harmonika muah pianika). Album resmi ané kapertama karilisang duk tiban 2011, mamurda "Perspektif Bodoh".

Diskografi

Album studio 
 Perspektif Bodoh, Vol. 1 (2011)
 Perspektif Bodoh, Vol. 2 (2014)
 Ini Bukan Nosstress (2017)
 Istirahat (2021)

Album mini 
 Viva Fair Trade

Album Kompilasi 
 Bali Bergerak (2014)
 Prison Songs: Nyanyian Yang Dibungkam (2015)

Singel 
 "Tahun Baru Lagi" (2017)
 "Yang Kita Semua Rindu" (2019)
 "Saling Bantu" (2020)
 "Terima Kasih" (2020)
 "Lagi-lagi Tahun Baru" (2022)

Pustaka

Band
Artis Bali
Notre Dame de Paris (tegesnyané Jadma Istri Saking Paris) utawi Notre Dame kémanten inggih punika gréja Katolik sané magenah ring pulo alit Ile de la Cité sané wénten ring Paris, Prancis. Notre Dame sampun dados silih tunggil cihna miwah obyék wisata pinih subaga ring Paris. Notre Dame kawangun saking 1163 ngantos 1345.

Pustaka

Gréja
Nusa Ambon inggih punika nusa sané magenah ring Kapuloan Maluku, sané genahnyané ring sisi kelod Nusa Séram. Ngantos mangkin Kota Ambon pinaka ibukota saking Propinsi Maluku. Witnyané Nusa Ambon inggih punika saking Kepulauan Lease, Nusa Manipa, Ambalau, Kelang miwah Nusa Buano sané nénten wénten kramanyané miwah nusa sané wénten kramanyané inggih punika Séram miwah Buru. Krama punika magenah ring gunung-gunung miwah kasengguh pinaka krama Alifuru. Saking jatma Ambon ipun-ipun kanikaang jatma Nusa Séram.

Pustaka 

Ambon
Nusa Baffin inggih punika silih tunggil nusa ring samudra Arktik sané magenah ring wawidangan negara Kanada. Nusa punika linggahnyané 507,451 km2.

Pustaka

Baffin
Nusa Greenland  (, ; , ,  Tanah Hijau) inggih punika wastan nusa sané pinih linggah ring gumi. Nusa punika linggahnyané 2,130,800 km2.

Pustaka

Cutetan

Pranala jaba 

 Greenland  di Denmark.dk.
 
 Greenland  di Encyclopædia Britannica.
 
 Stisu web resmi pemerintah Greenland 
 Visit Greenland  – Dewan Pariwisata Greenland

 
 Greenland
Wawidangan Inuit
Negara Nordik
Wawidangan rinh Arktik
Wawidangan dependen ring Amerika Utara
Wawidangan istimewa Uni Eropa
Negara pulau
Anggota Dewan Nordik
Negara miwah wawidangan sane kaadegang warsa 1979
Dependensi Denmark
Negara miwah wawidangan panutur basa Denmark
Bekas koloni Norwegia
Kerajaan Norwegia (872–1397)
Negara Kristen
Greenland
Nusa Kalimantan (aksara Bali: ᬓᬮᬶᬫᬦ᭄ᬢᬦ᭄) inggih punika wasta nusa sané pinih jimbar ring wewidangan Negara Indonésia. Wénten tigang wewidangan negara ring nusa punika (Malaysia, Brunéi, miwah Indonésia). Nusa Kalimantan linggahnyané 748,168km².

Pustaka

Pranala jaba 
 https://fr.wikipedia.org/wiki/Banjarmasin#/media/File:AMH-7230-KB_Map_of_Borneo.jpg
  Digital Atlas - Provincial governor elections (pilkada), 2005-2007 
  Digital Atlas - Party versus presidential performance in the 2009 elections, central Indonesia 
  Digital Atlas - Parliamentary election results 2004, central Indonesia  
  kota-singkawang-minta-maaf Menyinggung Melayu, Wali kota Singkawang Minta Maaf 
  Aardrijkskundig en statistisch woordenboek van Nederlandsch Indie: bewerkt ... diedit oleh Pieter Johannes Veth,H. van Alphen 
  Konsep Ibu Kota Pindah Ke Kalimantan Dipaparkan 
  6 Alasan Pindah Ibu kota Versi Tim Visi Indonesia 2033 
  Presiden Akan Terapkan Koridor Ekonomi di Kalimantan 
  Borneo, PBS
  Suku Kokos di Tawau, Sabah, Malaysia 
  Map
 Artikel-artikel dalam kategori Kalimantan , WWF
 Percepatan RTRW di Pulau Kalimantan Jadi Prioritas, Direktorat Jenderal Penataan Ruang - Kementrian Pekerjaan Umum

Kalimantan
Nusa ring Malaysia
Kepulauan Sunda Besar
Borneo
Nusa Margit inggih punika silih tunggil nusa ring Tukad Donau, Budapest, Hongaria. Nusa Margit jimbarnyané 0,965 km².

Pustaka

Pustaka liyane
 Világvárosi strandfürdő a Margit-szigeten. Dalam: Városok Lapja, 1937. június 1.
 Mohácsi Gergely: A budapesti strandfürdők alapításának rövid története. Dalam: Századok, 2002
 Bercsek Péter: Mesélnek a margitszigeti fák (Szerzői kiadás, 2012)
 Bercsek Péter: Műalkotások a Margitszigeten (Szerzői kiadás, 2013)
 Margit-sziget: Park,arborétum, kultúrtáj? 

Margit
Nusa Penida (aksara Bali:ᬦᬸᬲᬧᭂᬦᬶᬤ) inggih punika silih tunggil nusa miwah kecamatan saking Kabupatén Klungkung sareng nusa alit ring nampek ipun minakadi Nusa Lembongan, Nusa Ceningan miwah roras nusa utawi gili liyané. Selat Badung ngabelasang sareng Nusa Bali. Pahan ring Nusa Penida mabukit antuk kategehan maksimum 524 méter. Nusa Penida jimbarnyané 202,8 km2. Nusa Penida madué krama kirang langkung 46.749 diri. Punika dados silih tunggil genah wisata utama ring sajeroning tiga Nusa.

Genah wisata
Genah-genah wisata ring Nusa Penida luire:

Pasisi Kelingking
 Pasisi Uwug
 Angel Billabong
 Crystal Bay
 Pasisi Atuh
 Pasisi Berlian/Diamond
 Pasisi Suwehan
 Grobogan Peguyangan
 Wana Tembeling
 Grobogan Segening

Pustaka

Pranala jaba 

 
 
 History of Nusa Penida, Nusa Lembongan & Nusa Ceningan
  Bali Starling Conservation Project on Nusa Penida
  Bali Bird Sanctuary on Nusa Penida
  Menjelajahi Keindahan Nusa Penida Island

Nusa ring Indonésia
Bali
Sulawesi utawi Nusa Sulawesi inggih punika silih tunggil nusa ring Negara Indonésia. Nusa Sulawesi puniki linggah nyané kirang langkung  180,680.7 km2. Pulo Sulawesi puniki kakepah dados nenem propinsi, inggih punika propinsi Gorontalo, Sulawesi Barat, Sulawesi Selatan, Sulawesi Tengah, Sulawesi Tenggara miwah Sulawesi Utara.

Pustaka
Nusa Tenggara Barat (aksara Bali: ᬦᬸᬲᬢᭂᬂᬕᬭᬩᬭᬢ᭄, utawi Nusa Tenggara Kauh) inggih punika silih tunggil propinsi ring Indonésia. Provinsi puniki maibukota ring Mataram. Propinsi puniki jimbarnyané 20.153,15 km². Akeh kramanyané kirang langkung 4.500.212 diri.

Pamréntahan

Gubernur

Déwan Perwakilan

Lis Kabupatén/Kota

Lis Kecamatan, désa miwah kelurahan

Kesehatan

Rumah sakit

Seni miwah Budaya

Pustaka

Pranala jaba 
  Situs Resmi Pamréntahan Nusa Tenggara Barat
  Situs Resmi BPS Nusa Tenggara Barat

Propinsi ring Indonésia
Nusa Tenggara Timur (aksara Bali: ᬦᬸᬲᬢᭂᬂᬕᬭᬢᬶᬫᬸᬃ, utawi Nusa Tenggara Kangin, ᬦᬸᬲᬢᭂᬂᬕᬭᬓᬗᬶᬦ᭄) inggih punika silih tunggil propinsi ring Indonésia. Propinsi puniki maibukota ring Kota Kupang. Propinsi puniki jimbarnyané 48.718,10 km², akeh kramanyané kirang langkung 5.203.514 diri.

Pamréntahan

Gubernur

Déwan Perwakilan

Lis Kabupatén/Kota

Kesehatan

Rumah sakit

Seni miwah Budaya

Pustaka

Cutetan

Propinsi ring Indonésia
Nyepi inggih punika silih tunggil rahina jagat sané wénten ring Bali pinaka pagentos warsa anyar manut ring warsa Saka. Rahina Nyepi kalaksayanang ring pinanggal apisan Sasih Kadasa. Dudonan acara Nyepi sané jagi kalaksanayang ngawit saking kalih utawi tigang rahina sadurungnyané, punike jagi kamargiang upacara Melasti utawi Melis/Makiyis. Upacara punika kamargiang ngaturang upekare bebantenan nuju ring sumber toya sané nampek ring désa pakraman soang-soang sakadi ring segara utawi utawi danu utawi tukad.

Benjangnyané ring Tilem Sasih Kasanga umat Hinduné makarya caru manut ring tincapang upacara Butha Yadnya soang-soang. Ring rahina punika sorene taler jagi kamargiang Pengrupukan taler wenten ngarap ogoh-ogoh. Ogoh-ogoh irika pinaka cihna saking para butha mangda somye tur nénten ngusak-asik jadma sané wénten ring guminé, pemucuk ring ngemargiang brata ring rahina Nyepi.

Ring rahina penyepian jagi kalaksanayang Catur Brata Penyepian sakadi: Amati Geni, Amati Karya, Amati Lelungan, miwah Amati Lelanguan. Apisan sasampun rahina Nyepi kawastanin Ngembak Geni pinaka sarana nglaksanayang Dharma Santi ring sameton soang-soang.

Pustaka

Nyepi
Rahina ring Bali
Rahina ring Indonésia
Rahina
I Nyoman Tusthi Eddy () inggih punika pangawi Bali sané sampun kasub ring wewidangan Amlapura. Ida kasub ngewedar indik keweruhan utamanyané sastra ring sisi kangin Karangasem. Ida seleg nyurat puisi miwah artikel ring surat kabar sakadi Bali Post, Suara Karya, Kompas, Horison, Basis, Warta Hindu Darma miwah Sarad. Ring jurnal budaya sané terbitan Malaysia miwah Brunei.

Karya Sastra 
Wénten kirang lakung saking 16 pustaka sané sampun kawedar, minakadi:
 Nukilan (1983);
 Pengantar Singkat Keragaman dan Periodisasi Pembaruan Puisi Indonésia (1984);
 Analisis Perbandingan Kata dan Istilah Bahasa Malaysia-Indonésia (1987);
 Gumam Seputar Apresiasi Sastra: Sejumlah Esei dan cutetan (1985);
 Kamus Istilah Sastra Indonésia (1991);
 Mengenal Sastra Bali Modern;Dua Buah Esei (1991);
 Wajah Tuhan: di Mata Penyair (1994);
 Duh Ratnayu: Tembang Kawi Mendamba Cinta (2001);
 Tafsir Simbolik Cerita Bagus Diarsa (2002);
 Puisi Seputar Dunia-Terjemahan (1984);
 Sajak-sajak Timur Jauh dalam Terjemahan (1985);
 Rerasan Sajeroning Désa-Kumpulan Puisi Berbahasa Bali (2000);
 Ning Brahman (2002);
 Sungaimu (2004);
 Kumpulan Cerpen Kenangan Demi Kenangan (1981);
 Kumpulan Dongeng Cerita Rakyat dari Bali (2008).

Pustaka 

Pangawi Sastra Bali